Gerhard Rohlfs - Wikipedia

# Gerhard Rohlfs

### Na Galipedia, a wikipedia en galego.

Este explorador alemán foi o primeiro europeo que logrou cruzar África dende o Mediterráneo até o Golfo de Guinea, pero sen conseguir entrar no panteón dos grandes descubridores do continente africano porque as rutas que recorreu xa foran trazadas anteriormente por outros exploradores europeos.

## [editar] Os Inicios

Nace en Vegesack, un pequeno porto preto de Brema, o 14 de Abril de 1831. É o terceiro fillo dun doutor en medicina, quen confía a sua educación a tutores privados. Non sobresae pola sua apricación e tan só mostra interese pola historia, a xeografía e as linguas. Con 15 anos comeza a estudar nunha escola, pero os resultados non son máis positivos. Deixa a escola e fuxe ó mar, pero os seus pais alcánzano en Amsterdam, Holanda. Como tampouco un segundo período de formación deu mellores resultados, Rohlfs abandona definitivamente os estudos e ingresa no exército de Prusia. Ainda que vese na obriga de deixar o exército, o seu interese polo militar acompañarao toda a súa vida. O seu desexo de estudar Medicina é un fracaso. Frecuenta varias Universidades, mais case non pisa as aulas e a súa preparación será moi elemental.

## [editar] Cirurxán

O seu carácter emprendedor levoulle a viaxar a Europa central e mediterránea. Primeiro alístase no exército austríaco, pero deserta pouco tempo despois e, atravesando Suíza e Italia, chega a Francia, onde entra a formar parte da Lexión Estranxeira. En 1855 pasa a Arxelia, onde aprende o árabe e se familiariza cos seus costumes. Fóra xa da Lexión, Rohlfs trasládase a Marrocos en 1861, coa intención de traballar como cirurxán. Disfrazado de árabe e grazas ós seus coñecementos en medicina, granxéase a amizade do gran "xerife", considerado a testa da irmandade musulmá, quen exercía unha gran influenza na maior parte do noroeste de África. Poucos meses de traballo son suficentes para comprender que non pode facer fortuna traballando como médico. Aínda que esfórzase por aprender tódolos costumes musulmáns, Rojlfs sente que o espían e que sospeitan del. Abandoando o seu oficio de cirurxán, obtén o permiso para viaxar libremente e decide preparar un grande viaxe de exploración a través do Sáhara marroquí.

## [editar] Graves dificultades

Perfecciona os seus coñecementos da lingua e os costumes árabes e na primavera de 1862 diríxese até chegar a Agadir e visitar Marrakech. Rematadas as suas provisións de quinina, sofre un violento ataque de malaria, mentres que os seus guías róubanlle case todas as súas provisións. Dende Agadir viaxa cunha caravana de mercaderes até Tafilat. Días máis tarde os guías déixanlle ferido e medio morto, despois de terlle roubado os cartos. Dous días despois, dous homes que pasan por aquel lugar, atópano e condúceno a un oasis. Alí permanece durante case dous meses até que unha vez recuperado pode proseguir o seu camiño. Diríxese de novo cara o deserto. Confía en chegar ó oasis de Tuat, que non fora visitado nunca por ningún europeo, e chegar a Tombuctú, atravesando o deserto, Pretende conservar a sua identidade musulmá pero unhas cartas que chegan de Europa revelan a sua verdadeira identidade polo que vese na obriga de voltar a Orán, para comezar un novo viaxe dende Tánxer.

## [editar] A través do deserto

Emprende a súa segunda viaxe en marzo de 1864. A viaxe, que dura un ano, realízao con caravanas de mercaderes ou pelegríns, pero ás veces marcha só, en compañia dun servo. Pasando a través de Tafilalt chega ó oasis Tuat. Ante a imposibilidade de ir a Tombuctú, ó inicio de 1865 volta a Alemaña, despois de ter pasado por Ghadames e Trípoli. O frío intenso do inverno afecta á sua saúde e desexa regresar canto antes a África. En febreiro xa está en camiño. A nova expedición, que sae de Trípoli en maio, está composta de cinco servos e seis camellos e chega sen incidentes a Ghadames. A finais de agosto deixa Ghadames e regresa a Mizdah, e dende alí marcha cara o sur, dirixéndose a Murzuk. O 25 de marzo de 1866 sae de Murzuk e, pasando por Kuka, chega até Lokoja. Seguindo o curso do rio Níxer, alcanza a costa de Lagos en 1867.

## [editar] Honores e medallas

Ó seu regreso a Europa, Rohlfs é recibido con grandes honores polo rei de Prusia e o chanceler Otto Von Bismarck. As sociedades xeográficas noméano membro honorario e concédenlle medallas. Rohlfs fora o primeiro europeo en cruzar África dende o Mediterráneo até o Golfo de Guinea. En 1868 acompaña á expedición inglesa que dirixiu Robert Napier a Magdala, en Abisinia, para rescatar aos europeos que foran feitos prisioneiros polo emperador Teodros. No verán de de 1868, esta de volta en Europa, pero poucos meses despois atópase en Trípoli. De novo en Europa, dedícase a pronunciar conferencias. Coñece a Lony Behrens, unha xoven de 18 anos, con quen casa. As súas actividades como publicista, e conferenciante permítenlle vivir acomodadamente.

## [editar] Derradeiras expedicións

Rohlfs estaba disposto a explorar o deserto libio. A caravana que emprende esta expedicion é a mais numerosa e a mellor equipada de todas, composta por 95 persoas e 105 camellos. Pero ningún dos europeos tiña estado antes en África, e ningún deles, naturalmente, sabía árabe. Non sendo posible atravesar o gran deserto de area, diríxese cara o norte e chega a Siwa en febreiro de 1874. Todos consideran que a expedición foi un fracaso. O seu maior viaxe ten como obxectivo explorar todo o intetrior do África septentrional, abarcando a extensa rexión comprendida entre o Mediterráneo, o lago Chad e o Nilo. Os preparativos para este viaxe téñeno ocupado gran parte do ano 1878. Os carros que preparou para cruzar o deserto non sirven e ten que abandoarlos. Ó chegar ó oasis de Kufra, Rohlfs é feito prisioneiro pero logra escapar. A súa expedición queda destruída.

## [editar] Diplomático e escritor

Volta a Europa. Viaxa a Abisinia, en 1880, para levar unha carta do emperador alemán ao Negus Yohannes. En 1885 é nomeado consul xeral de Alemaña en Zanzíbar, mais volta pronto a Europa e reside en Godesberg do Rhin dende 1890 e onde morre o 3 de xuño de 1896. Rohlfs pertenceu a moitas sociedades científicas e obtivo a medalla de ouro da Sociedade Xeográfica de Londres. Os seus prexuízos impedíronlle comprender e describir aos pobos musulmáns do Norte de África. Pero se Rohlfs non sobresaíu como xeógrafo, entnógrafo ou diplomático, distinguiuse como un escritor incansable e un publicista de éxito, que contribuíu cos seus artigos a formar a opinión dos alemáns respecto a África.

Traído desde "http://gl.wikipedia.org../../../g/e/r/Gerhard_Rohlfs_8f89.html"

Categoría: Personalidades

##### Views

- Artigo
- Discusión
- Revisión actual

##### Procura